เดือนกันยาที่ผ่านมาแฟนกินยาคุมฉุกเฉินไปตอนปลายเดือนพอ 1 อาทิตย์ผ่านไป ประมาณวันที่ 3 ตค.เมนส์มา และลากยาวจนมาถึงประมาณวันที่ 10 ตค. จึงสงสัยว่ากินยาคุมฉุกเฉินแล้วเมนส์มาพอดีกับรอบเดือนรึเปล่าจึงมานานผิดปกติ และได้มีอะไรกันอีกหลังจากเมนส์หมด จนถึงตอนนี้ วันที่ 5 ธ.ค. เมนส์แฟนยังไม่มา เป็นไปได้ว่าเมนส์ที่มานานผิดปกตินั้นอาจจะทำให้เมนส์เลื่อน ทั้งนี้การมีอะไรกันใส่ถุงยาง และเช็คใส่น้ำห้อยทิ้งไว้ทุกครั้ง แต่ก็ยังกลัวอยู่ดีครับ
สวัสดีค่ะ หากมีประจำเดือนที่มาตรงรอบเดือนหลังการมีเพศสัมพันธ์ครั้งสุดท้ายไปแล้วนั้น ก็แสดงว่าไม่น่าจะมีการตั้งครรภ์ผลข้างเคียงจากยาคุมฉุกเฉินอาจทำให้มีเลือดออกผิดปกติทางช่องคลอด จนเข้าใจผิดว่าเป็นเลือดประจำเดือนได้ แต่ไม่ควรมา 7 วัน เลือดที่ออกมาหากมาตรงรอบเดือน จึงน่าจะเป็นเลือดประจำเดือนจริงแต่อย่างไรก็ตามยาคุมฉุกเฉินไม่ควรมีผลต่อประจำเดือนรอบถัดไป ถ้าไม่ตั้งครรภ์จริง ประจำเดือนรอบถัดไปก็ควรมาเป็นปกติค่ะ หากประจำเดือนในครั้งนี้มาช้าเกินกว่า 35 วันจากรอบก่อนไปแล้ว ควรจะต้องตรวจหาสาเหตุที่แน่ชัดด้วยการตรวจยืนยันการตั้งครรภ์ ถ้าไม่ตั้งครรภ์จริงอาจมีสาเหตุอื่นๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ซึ่งควรไปพบแพทย์เพื่อตรวจเพิ่มเติม